SATจุกญี่ปุ่นสูญ1020ล. ไตรมาสแรก
สมบูรณ์ แอ๊ดวานซ์ ยอมรับไตรมาสแรกรายได้หายไป 10-20 ล้านบาท
10 ส.ค. 2554

สมบูรณ์ แอ๊ดวานซ์ ยอมรับไตรมาสแรกรายได้หายไป 10-20 ล้านบาท 
หลังสึนามิญี่ปุ่นสะเทือนผลิตรถยนต์ 3 ค่ายยักษ์ 5,0008,000 คัน 
นายวรพจน์ ฉัตรชัยกุลศิริ รองกรรมการผู้อำนวยการสายการเงินและบัญชี บริษัท สมบูรณ์ แอ๊ดวานซ์ เทคโนโลยี (SAT) เปิดเผยว่า ผลจากเหตุการณ์สึนามิในประเทศญี่ปุ่นได้ส่งผลกระทบต่อรายได้ของบริษัทในไตรมาสแรกปีนี้หายไป 10-20 ล้านบาท เนื่องจากการผลิตรถยนต์ของค่ายโตโยต้า ฮอนด้า และนิสสันโดยรวมหายไป 5,0008,000 คัน 
อย่างไรก็ตาม บริษัทยังคงเป้าหมายการผลิตรถยนต์ทั้งปีนี้ 1.8 ล้านคันได้ เพราะเชื่อว่าเป็นผลกระทบระยะสั้น และในช่วงครึ่งปีหลังสามารถผลิตเพิ่มเติมเพื่อชดเชยส่วนที่หายไปในระยะนี้ได้ 
สำหรับผลประกอบการยังคงเป้าหมายยอดขายปีนี้เติบโตที่ระดับ 12-15% จากปีก่อนหน้า นับว่าขยายตัวมากกว่าอุตสาหกรรมที่คาดว่าจะโต 10-12% โดยไตรมาสแรกนี้ยอดขายยังเป็นไปตามเป้าหมายขยายตัว 10-12% 
“ชิ้นส่วนบางประเภทมาจากญี่ปุ่นซึ่งได้หยุดการผลิต แต่เชื่อว่าเป็นผลกระทบชั่วคราว อีกทั้งเดือน เม.ย. โดยปกติจะผลิตไม่มากอยู่แล้วเป็นช่วงที่มีวันหยุดยาว” นายวรพจน์ กล่าว 
ทั้งนี้ ทางคูโบต้าประกาศเพิ่มการผลิตรถแทรกเตอร์เท่าตัวจาก 1.7 หมื่นคันในปีที่ผ่านมา เป็น 2.8 หมื่นคันในปีนี้ เพื่อรองรับการขยายธุรกิจไปยังภูมิภาคอาเซียน ทำให้ยอดขายในส่วนของคูโบต้าเพิ่มขึ้นเป็น 700-900 ล้านบาทในปีนี้ จาก 500 ล้านบาทในปีที่ผ่านมา